CELEX: 32015R1739
Language: mt
Date: 2015-09-28 00:00:00
Title: Regolament tal-Kummissjoni (UE) 2015/1739 tat-28 ta' Settembru 2015 li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward l-użu tat-Tartrat tal-ħadid bħala aġent antiagglomerant fil-melħ u s-sostituti tiegħu (Test b'rilevanza għaż-ŻEE)

30.9.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 253/3
            
         REGOLAMENT TAL-KUMMISSJONI (UE) 2015/1739
   tat-28 ta' Settembru 2015
   li jemenda l-Anness II tar-Regolament (KE) Nru 1333/2008 tal-Parlament Ewropew u tal-Kunsill u l-Anness tar-Regolament tal-Kummissjoni (UE) Nru 231/2012 rigward l-użu tat-Tartrat tal-ħadid bħala aġent antiagglomerant fil-melħ u s-sostituti tiegħu
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta' Diċembru 2008 dwar l-addittivi tal-ikel (1), u b'mod partikolari l-Artikoli 10(3) u 14 tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta' Diċembru 2008 li jistabbilixxi proċedura ta' awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b'mod partikolari l-Artikolu 7(5) tiegħu,
   Billi:
   
               (1)
            
            
               L-Anness II tar-Regolament (KE) Nru 1333/2008 jistabbilixxi lista tal-Unjoni ta' addittivi tal-ikel approvati għall-użu fl-ikel, u l-kundizzjonijiet tal-użu tagħhom.
            
         
               (2)
            
            
               Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
            
         
               (3)
            
            
               Dik il-lista tista' tiġi aġġornata skont il-proċedura komuni msemmija fl-Artikolu 3(1) tar-Regolament (KE) Nru 1331/2008, jew b'inizjattiva tal-Kummissjoni, inkella wara talba.
            
         
               (4)
            
            
               Fit-18 ta' Jannar 2012, tressqet applikazzjoni għall-awtorizzazzjoni tal-użu tat-tartrat tal-ħadid bħala antiagglomerant fil-melħ u s-sostituti tiegħu. L-applikazzjoni saret disponibbli għall-Istati Membri skont l-Artikolu 4 tar-Regolament (KE) Nru 1331/2008.
            
         
               (5)
            
            
               L-Awtorità Ewropea dwar is-Sigurtà fl-Ikel ivvalutat is-sikurezza tat-tartrat tal-ħadid, li huwa prodott ta' komplessazzjoni tat-tartrat tas-sodju u klorur tal-ħadid (III), bħala addittiv tal-ikel, u fl-opinjoni tagħha (4) tad-9 ta' Diċembru 2014, ikkonkludiet li filwaqt li titqies id-dejta tossikoloġika u s-suppożizzjonijiet konservattivi inklużi fil-valutazzjoni tal-esponiment, ma hemm l-ebda tħassib dwar is-sikurezza għall-użu tagħha bħala aġent antiagglomerant fil-melħ u s-sostituti tiegħu fuq il-livell tal-użu propost.
            
         
               (6)
            
            
               Iż-żieda ta' aġent antiagglomerant fil-melħ u s-sostituti tiegħu hija meqjusa neċessarja biex jitjiebu l-karatteristiċi tal-fluss u tkun evitata l-formazzjoni ta' agglomerati mwebbsa meta jkun espost għall-umdità u matul il-ħżin. L-użu tat-tartrat tal-ħadid jista' jservi bħala alternattiva għal addittivi oħra li huma awtorizzati bħalissa, bħal pereżempju ferroċjanuri (E 535 — 538) u diossidu tas-siliċju silikati (E 551 — 553). Huwa għalhekk xieraq li jkun awtorizzat l-użu tat-tartrat tal-ħadid bħala aġent antiagglomerant fil-melħ u s-sostituti tiegħu u li jkun assenjat E 534 bħala numru E għal dak l-addittiv.
            
         
               (7)
            
            
               L-ispeċifikazzjonijiet tat-tartrat tal-ħadid (E 534) għandhom jiġu inklużi fir-Regolament (UE) Nru 231/2012 meta jiġi inkluż għall-ewwel darba fil-lista tal-Unjoni tal-addittivi tal-ikel stabbilita fl-Anness II tar-Regolament (KE) Nru 1333/2008.
            
         
               (8)
            
            
               Għaldaqstant, ir-Regolamenti (KE) Nru 1333/2008 u (UE) Nru 231/2012 għandhom jiġu emendati skont dan.
            
         
               (9)
            
            
               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (KE) Nru 1333/2008 huwa emendat skont l-Anness I ta' dan ir-Regolament.
   Artikolu 2
   L-Anness tar-Regolament (UE) Nru 231/2012 huwa emendat skont l-Anness II ta' dan ir-Regolament.
   Artikolu 3
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-28 ta' Settembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 354, 31.12.2008, p. 16.
   
      (2)  ĠU L 354, 31.12.2008, p. 1.
   
      (3)  Ir-Regolament tal-Kummissjoni (UE) Nru 231/2012 tad-9 ta' Marzu 2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill (ĠU L 83, 22.3.2012, p. 1).
   
      (4)  The EFSA Journal 2015;13(1):3980.
   
      ANNESS I
      L-Anness II tar-Regolament (KE) Nru 1333/2008 huwa emendat kif ġej:
      
                  (1)
               
               
                  Fil-Parti B, il-punt 3 “Addittivi għajr kuluri u sustanzi li jagħtu l-ħlewwa” l-entrata l-ġdida li ġejja tiddaħħal wara l-entrata għall-addittiv tal-ikel E 530:
                  
                              “E 534
                           
                           
                              Tartrat tal-ħadid”
                           
                        
            
                  (2)
               
               
                  Il-Parti E hija emendata kif ġej:
                  
                              (a)
                           
                           
                              fil-kategorija 12.1.1 “Melħ”:
                              
                                          (i)
                                       
                                       
                                          l-entrata l-ġdida li ġejja tiddaħħal wara l-entrata dwar l-addittiv tal-ikel E 530:
                                          
                                                       
                                                   
                                                   
                                                      “E 534
                                                   
                                                   
                                                      Tartrat tal-ħadid
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          (ii)
                                       
                                       
                                          tiżdied din in-nota f'qiegħ il-paġna:
                                          
                                                       
                                                   
                                                   
                                                       
                                                   
                                                   
                                                      “(92): Espress fuq materja niexfa”
                                                   
                                                
                                    
                        
                              (b)
                           
                           
                              fil-kategorija 12.1.2 “Sostituti tal-melħ”:
                              
                                          (i)
                                       
                                       
                                          l-entrata l-ġdida li ġejja tiddaħħal wara l-entrata dwar l-addittiv tal-ikel E 338 — 452:
                                          
                                                       
                                                   
                                                   
                                                      “E 534
                                                   
                                                   
                                                      Tartrat tal-ħadid
                                                   
                                                   
                                                      110
                                                   
                                                   
                                                      (92)”
                                                   
                                                   
                                                       
                                                   
                                                
                                    
                                          (ii)
                                       
                                       
                                          tiżdied din in-nota f'qiegħ il-paġna:
                                          
                                                       
                                                   
                                                   
                                                       
                                                   
                                                   
                                                      “(92): Espress fuq materja niexfa”
                                                   
                                                
                                    
                        
            
   
      ANNESS II
      Fl-Anness tar-Regolament (UE) Nru 231/2012, tiddaħħal l-entrata l-ġdida li ġejja wara l-entrata għall-addittiv tal-ikel E 530:
      
         
                     
                        “E 534 TARTRAT TAL-ĦADID
                     
                  
               
                     
                        Sinonimi
                     
                  
                  
                     Ħadid meso-tartrat; prodott ta' kumplessazzjoni tat-tartrat tas-sodju mal-klorur tal-ħadid (III)
                  
               
                     
                        Definizzjoni
                     
                  
                  
                     It-tartrat tal-ħadid huwa prodott permezz tal-isomerizzazzjoni tat-tartrat-L għal taħlita f'ekwilibriju ta' D-, L- u meso-tartrat segwit biż-żieda ta' klorur tal-ħadid (III).
                  
               
                     Numru CAS
                  
                  
                     1280193-05-9
                  
               
                     Isem kimiku
                  
                  
                     Prodott ta' kumplessazzjoni tal-Ħadid (III) ta' D (+)-, L(-)- u meso-2,3 aċidi diidrossibutandiojċi
                  
               
                     Formula kimika
                  
                  
                     Fe(OH)2 C4H4O6Na
                  
               
                     Piż Molekulari
                  
                  
                     261,93
                  
               
                     
                        Assaġġ
                     
                  
               
                     meso-tartrat
                  
                  
                     > 28 %, espress bħala anjon fuq bażi xotta
                  
               
                     D(-)- u tartrat-L(+)
                  
                  
                     > 10 %, espress bħala anjon fuq bażi xotta
                  
               
                     Ħadid (III)
                  
                  
                     > 8 %, espress bħala anjon fuq bażi xotta
                  
               
                     
                        Deskrizzjoni
                     
                  
                  
                     Soluzzjoni milwiema ħadra skura tipikament magħmula minn ca. 35 % mil-piż ta' prodotti ta' kumplessazzjoni
                  
               
                     
                        Identifikazzjoni
                     
                  
                  
                     Solubbli faċilment fl-ilma
                  
               
                      
                  
                  
                     Testijiet pożittivi għat-tartrat u ħadid
                  
               
                      
                  
                  
                     pH ta' soluzzjoni milwiema ta' 35 % ta'prodotti ta' kumplessazzjoni bejn 3,5 u 3,9
                  
               
                     
                        Purità
                     
                  
               
                     Klorur
                  
                  
                     Mhux aktar minn 25 %
                  
               
                     Sodju
                  
                  
                     Mhux aktar minn 23 %
                  
               
                     Arseniku
                  
                  
                     Mhux iktar minn 3 mg/kg
                  
               
                     Ċomb
                  
                  
                     Mhux iktar minn 2 mg/kg
                  
               
                     Merkurju
                  
                  
                     Mhux iktar minn 1 mg/kg
                  
               
                     Ossalat
                  
                  
                     Mhux aktar minn 1,5 % espress bħala ossalat fuq bażi xotta”